
న్యూఢిల్లీ : ఉత్తర ప్రదేశ్, ఉత్తరాఖండ్ శాసనసభల ఎన్నికల్లో ఎదురైన పరాభవం కాంగ్రెస్ నేతలకు మింగుడుపడటం లేదు. గోవాలో ప్రభుత్వ ఏర్పాటును చేజార్చుకోవడంతో ఆ పార్టీ సీనియర్ నేత దిగ్విజయ్ సింగ్పై విమర్శలు వస్తున్నాయి. ఈ నేపథ్యంలో దిగ్విజయ్ సింగ్ ఇండియన్ ఎక్స్ప్రెస్ నిర్వహించిన అభిప్రాయాలను పంచుకునే కార్యక్రమంలో మాట్లాడారు. ఆ పార్టీ ఉపాధ్యక్షుడు రాహుల్ గాందీ దృఢ నిశ్చయంతో పని చేయవలసిన సమయం ఆసన్నమైందన్నారు.తమకు నూతన కాంగ్రెస్, కొత్త ప్రణాళిక, నూతన మార్గ సూచి, వినూత్న శైలి ప్రచారం కావాలని దిగ్విజయ్ పేర్కొన్నారు. నూతన కాంగ్రెస్ను నిర్మించాలన్నారు. ఆయన (రాహుల్) పని చేయాలన్నారు. ఆయన దృఢ నిశ్చయంతో పని చేయడం లేదన్నదే తన ఫిర్యాదు అన్నారు. ఈ విషయాన్ని తాను ఆయనతో అనేకసార్లు చెప్పానన్నారు. తాను మళ్ళీ మళ్ళీ ఇదే చెప్తున్నానంటూ ఆయన కొన్నిసార్లు ఆగ్రహం వ్యక్తం చేశారని తెలిపారు.ఆధునిక మార్పులకు అనుగుణంగా కాంగ్రెస్ను తీర్చిదిద్దాలన్నారు. పెరుగుతున్న మధ్య తరగతి ఆకాంక్షలను తరచి చూడాలని, తద్వారా వినూత్న ప్రణాళికను, నూతన మార్గాన్ని రూపొందించాలని తెలిపారు. ఆ పనిని పార్టీ అధిష్ఠానమే చేయాలని, రాహుల్ గాంధీయే చేయాలని చెప్పారు.

newdhilly : uttara pradesh, uttarakhand saasanasabhala ennikallo eduraina paraabhavam congress nethalaku mingudupadatam ledu. govalo prabhutva erpaatunu chejarchukovadamto aa party seanier netha digvijay singpai vimarsalu vastunnaayi. ee nepathyamlo digvijay sing indian express nirvahinchina abhipraayaalanu panchukune kaaryakramamlo matladaru. aa party upaadhyakshudu rahul gaandii drudha nischayamtho pani cheyavalasina samayam aasannamaindannaaru.tamaku noothana congress, kotta pranaalika, noothana marga suuchi, vinuutna saili prachaaram kaavaalani digvijay perkonnaru. noothana congressnu nirminchaalannaaru. aayana (rahul) pani cheyalannaru. aayana drudha nischayamtho pani cheyadam ledannade tana firyaadu annaru. ee vishayaanni taanu aayanatho anekasaarlu cheppaanannaaru. taanu mallee mallee ide cheptunnanantu aayana konnisaarlu aagraham vyaktam chesarani telipaaru.aadhunika maarpulaku anugunamgaa congressnu teerchididdaalannaaru. perugutunna madhya taragati aakaankshalanu tarachi chuudaalani, tadwara vinuutna pranaalikanu, noothana maargaanni roopondinchaalani telipaaru. aa panini party adhishtaaname cheyalani, rahul gandhiye cheyalani cheppaaru.